OpenLLM-France/wikimedia huggingface dataset:
# Aintzerga

Aintzerga Berastegiko auzoa da, udalerriaren hegoaldean, Nafarroarekin mugan. Autobidearen bi aldetan geratzen da, nahiz eta gehiengoa bere mendebaldean geratzen da. Baserriz osaturik dago, baina ez du gune nagusirik.
Izenaren jatorria, hala dirudi, "aintzira-erreka" edo "aintzerreka" esapidetik dator, izan ere bertan "lindozuloa" baita elementu nagusia: bailaran erortzen den urak daukan irteera natural bakarra lindozuloa da (zulo hori da erreka) eta, euri asko denean, aintzira (ur-maela) sortzen da, zuloak ur askori irteera emateko gaitasunik ez duelako.

## Kanpo estekak

* Aintzerga auzoa Gipuzkoako Datu Espazialen Azpiegituran
* (gazteleraz)
http://www.diariovasco.com/planes/201502/21/lindozulo-capricho-natural-misterioso-20150221144822.html
* Datuak: Q12252941
# Suprême NTM

Suprême NTM Frantziako hip hop taldea da, 1989an sortua Saint-Denisen. Taldea JoeyStarr eta Kool Shen raperoek osatzen dute. Bere sei diskoak Sony Music diskoetxeak argitaratu zituen.
Taldeak bere izena frantsesezko "NTM" argotetik hartzen du, eta "Nique Ta Mère" esan nahi du ("Egin txortan zure amarekin"). Suprême NTM ezaguna da Paris inguruko auzo behartsuetako gutxiengoen ikuspegia irudikatzeagatik. Haien letratan poliziaren bortizkeriari, legedi arrazistari eta gazteen indarkeriari buruz hitz egiten dute. Horren ondorioz, hainbat epaiketa eduki dituzte. Haien musika estiloa nagusiki hardcore rapa da, nahiz eta ondorengo diskoetan funk, soul eta reggae eraginak jaso.
1998an taldeak jatorrizko materialarekin egindako azken albuma argitaratu zuen NTM moniker zigiluarekin, eta Joey Starrek eta Kool Shenek beren zigiluak sortu zituzten, talde berriak sustatuz eta beste esparru batzuetan lanean hasiz, hala nola, jantzigintzan (2High Kool Shenen marka da, Com-8 Joey Starrena).
Ofizialki taldea oraindik existitzen da, eta bere izen ezaguna 2001ean erabili zen beste bi zigiluetako artistak elkarren aurka jarriz 'duelu' album bat egiteko. Dena dela, Kool Shenek 2004an aipatu zuen NTM 1998an amaitu zela.

## Diskografia

* 1991 : Authentik
* 1993 : 1993… J'Appuie Sur La Gâchette
* 1995 : Paris Sous Les Bombes
* 1998 : Suprême NTM
* 2000 : Live (1991–1998)
* 2000 : NTM Le Clash - BOSS Vs IV My People
* 2007 : Supreme NTM - Best Of 2007
* 2009 : On est encore là - Live Bercy 2008

## Kanpo loturak

* Orrialde ofiziala
# Haramain Abiadura Handiko Trena

Haramain Abiadura Handiko Trenbidea (ingelesez: Haraiman High Speed Railway, HHR laburtua; arabieraz: قطار الحرمين السريع‎, ɡɪtˤaːr alħarameːn asːariːʕ ahoskatua), Saudi Arabiako mendebaldeko Meka eta Medina probintziak lotzen dituen bidaiarien trenbidea da. 449,2 km-ko inea nagusiak zuzenean lotzen ditu Meka eta Medina hiri santu islamiarrak (kolektiboki Haramain bezala ezagutzen direnak), Jidda eta Abdullah Errege Hiri Ekonomikoa zeharkatuz. Jiddako Abdulaziz Erregea nazioarteko aireportura 3,75 km-ko adar baten bidez trenbidearekin konexioa dauka.
HHRk 300 km/h-ko zerbitzu-abiadura du, beraz, Saudi Arabiako eta Mendebaldeko Asiako abiadura handiko lehen trenbidea da. Eraikuntza 2009ko martxoan hasi zen eta trenbidea 2018ko irailaren 25an inauguratu zen ofizialki, 2018ko urriaren 11n publikoari irekiz

### Geltokiak

Linean bost geltoki daude.
* Medina geltokia (Abdulaziz Erregea kalea-Ekialdea)
* "King Abdullah Economic City" Geltokia Rabighen
* King Abdulaziz Nazioarteko Aireportua - 2019ko abenduaren 11n ireki zen
* Jeddah geltokia (Al Sulaymaniyah)
* Mekako geltokia (Rusaiyfah)

## Ikusi ere

* Trenbide-zabalera
* Trenbide-garraio

## Erreferentziak

* ↑ (Ingelesez) Kalin, Stephen. «Saudi Arabia opens high-speed train linking Islam's holiest cities» U.S..
* ↑ «Pictures: Saudi Arabia opens high-speed railway to public» GulfNews 12 October 2018.
* ↑ Jeddah airport linked to reopened Haramain high-speed line. 11 December 2019.
* ↑ Jeddah Sulaymaniyah Haramain station resumes operation today. 13 July 2021.
* ↑ «Phase 1 (Package 2) – Stations» Saudi Railways Expansion Programme (Saudi Railways Organization.).
* ↑ «High speed stations for a high speed railway» Railway Gazette International 2009-04-23.

## Kanpoko estekak

* Webgune Ofiziala
* Saudi Trenbideen Erakundea
* Haramain Saudi-Espainiako Aliantza (gaztelaniaz)
* Haramain Abiadura Handiko Trenaren Proiektuaren bideoa
* Makkah Central Station Proiektuaren bideoa
* Datuak: Q737791
* Multimedia: Haramain high-speed rail project / Q737791
# Buenos Aires antzokia (Bilbo)

Buenos Aires antzokia Bilbon 1925ko martxoaren 25ean ireki zen, izen bereko kalean, 6 zenbakian, gaur egun Bizkaiko Probintzia Auzitegia dagoen tokian. Hiriko antzoki onenetariko bat izan zen. 1989ko irailaren 10ean itxi zen eta egun gutxitan eraikina bota zuten.

## Ezaugarriak

Garaiko teknika aurreratuenak erabiliz, 2.700 eserleku eskaintzen zituen, garaiko areto handienetarikoa izanik. Eraikinaren proiektua Manuel Ignacio Galíndez arkitektoak egin zuen.

## Espektakuluak

Askotariko programazioa eskaintzen zuen, eta antzerki-ikuskizunez gain, koreografia- eta musika-emanaldiak eta zinema-emanaldiak ere sartzen ziren. Zinema mutuaren garaian, pianojotzailea Timoteo de Urrengoechea izan zen. 1929an, soinu-banda bidezko proiekzio-sistema moderno bat jarri zuen, eta soinudun zinema programatu zuen lehen aretoetako bat izatera iritsi zen.
Antzokia Bilboko Orkestra Sinfonikoaren egoitza izan zen, eta bere lokaletan egin zen, 1930ean, Athleticen eta Real Madrilen artean Bartzelonan jokatu zen Futbol Kopako finala zela eta, zuzeneko lehen irrati-emanaldia egin zen antzokian. Buenos Aires Antzokia, bestetik, aitzindaria izan zen gaueko emanaldietarako abonamendu sistema bat ezartzen.
64 urteko jardueraren ondoren, 1989an itxi behar izan zuen, eta ondoren eraitsi egin zuten eraikina, gaur egungo Bizkaiko Probintzia Auzitegia orubean eraikitzeko.

## Erreferentziak

* ↑ https://aunamendi.eusko-ikaskuntza.eus/es/teatro-buenos-aires/ar-139214/
* ↑ https://www.prospectosdecine.com/bilbao-(vizcaya)---teatro-buenos-aires
* ↑ https://aquelloscinesdebilbao.wordpress.com/tag/1925/

## Kanpo estekak

* (Gaztelaniaz):Alberto López Echevarrieta: "Bilbao en cine (325): Teatro Buenos Aires: centenario de su inauguración", Bilbao aldizkaria, 411.zk, 2025eko martxoa, 29.or.
* Datuak: Q133266503
# Basshunter

Jonas Erik Altberg (Basshunter moduan ezagunagoa) (Halmstad, Suedia 1984ko abenduaren 22a) abeslari, disko-ekoizle eta DJ suediarra da. Lehen diskoa berak eginiko webgune batean kaleratu zuen 2004. urtean, Fruity Loops izeneko ordenagailu programaren bidez.

## Biografia laburra

Arrakasta 2006an lortu zuen LOL <(^^,)> diskoa kaleratzean, "Boten Anna" abestia disko zerrendetako lehen postuan izan zen Suedia eta Eskandinaviako herrialde guztietan. Herbehereetako musika zerrendan, lehen postua lortu zuen suedieraz abesturiko lehen abestia izan zen. Ondorengo urtean, "Boten Anna" abestiaren ingelesezko bertsioa egin zuen "Now You're Gone" izenekoa.
Bass Generation delako disko berria 2009ko urriaren 20an kaleratu zuen. Disko horretako lehen abestia "Every Morning" delakoa izan zen. Diskoko bigarren abestia "I Promised Myself" izan zen, 2009ko azaroan kaleratua.

## Diskografia
### Estudioko albumak

* The Bassmachine (2004)
* LOL <(^^,)> (2006)
* Now You're Gone - The Album (2008)
* Bass Generation (2009)
* Calling Time (2013)

### Konpilazioak

* The Old Shit (2006)
* The Early Bedroom Sessions (2012)

### Singleak

* "The Big Show" (2004)
* "Welcome to Rainbow" (2006)
* "Boten Anna" (2006)
* "Vi sitter i Ventrilo och spelar DotA" (2006)
* "Jingle Bells" (2006)
* "Vifta med händerna" (2006)
* "Now You're Gone" (2007)
* "Please Don't Go" (2008)
* "All I Ever Wanted" (2008)
* "Angel in the Night" (2008)
* "Russia Privjet (Hardlanger Remix)" (2008)
* "I Miss You" (2008)
* "Walk on Water" (2009)
* "Al final" (2009)
* "Every Morning" (2009)
* "I Promised Myself" (2009)
* "Saturday" (2010)
* "Fest i hela huset" (2011)
* "Northern Light" (2012)
* "Dream on the Dancefloor" (2012)
* "Crash & Burn" (2013)
* "Calling Time" (2013)
* "Elinor" (2013)
* "Masterpiece" (2018)
* "Home" (2019)
* "Angels Ain't Listening" (2020)
* "Life Speaks to Me" (2021)
* "End the Lies" (& Alien Cut) (2022)
* "Ingen kan slå (Boten Anna)" (Victor Leksell) (2023)

## Kanpo estekak

* (Ingelesez) Basshunterren webgune ofiziala.
* (Ingelesez) Basshunter Myspace.com webgunean.
* Datuak: Q383541
* Multimedia: Basshunter / Q383541
# Sultoprida

Sultoprida konposatu organiko aromatikoa da C$_{17}$H$_{26}$N$_2$O$_4$S formula duena, amiden klasekoa, bentzamiden taldekoa eta sulfona talde bat duena. Solidoa da. Korrosiboa eta narritagarria da.
Sultoprida dopamina-antagonista da eta ezaugarri hori medio botika antipsikotiko gisa eskizofrenia tratatzeko usatu izan da. Espainian eta Frantzian ez da merkaturatzen.

## Erreferentziak

* ↑ (Ingelesez) PubChem. «Sultopride» pubchem.ncbi.nlm.nih.gov (Noiz kontsultatua: 2025-03-12).
* ↑ «Prescrire Rédaction “« Arrêts de commercialisation : Barnetil° solution injectable .» minclinic.eu (Rev Prescr.19(196)): 436. (Noiz kontsultatua: 2025-03-12).

## Kanpo estekak

* Datuak: Q4445779
* Multimedia: Sultopride / Q4445779
# Erremoxiprida

Erremoxiprida konposatu organiko aromatikoa da C$_{16}$H$_{23}$BrN$_2$O$_3$ formula duena, amiden klasekoa, bentzamiden taldekoa. Solidoa da.
Erremoxiprida dopamina-antagonista da eta ezaugarri hori medio botika antipsikotiko gisa eskizofrenia tratatzeko usatu izan da. 1990an merkaturatu zen eta 1993an erretiratu zen anemia aplasikoa eragiten zuelako 10.000 gaixoetatik batean.

## Erreferentziak

* ↑ (Ingelesez) PubChem. «Remoxipride» pubchem.ncbi.nlm.nih.gov (Noiz kontsultatua: 2025-03-12).
* ↑ Antidepressants, antipsychotics, antianxiolytics: from chemistry and pharmacology to clinical application. Wiley-VCH Verlag GmbH 2007 ISBN 978-3-527-31058-6. (Noiz kontsultatua: 2025-03-12).

## Kanpo estekak

* Datuak: Q1169059
* Multimedia: Remoxipride / Q1169059
# Elvira Petrozzi

Rita Agnese Petrozzi (Sora, 1937ko urtarrilaren 21a – Saluzzo, 2023ko abuztuaren 3a), Elvira erlijio-izena zuena, italiar moja katolikoa izan zen, Santa Joana Antida Thouretek sortutako Karitateko Ahizpen kongregazioko kidea. Droga-mendekoei laguntzea helburu duen Cenacolo erakundea sortu zuen 1983an.

## Bizitza

Rita Agnese Petrozzi Soran jaio zen 1937ko urtarrilaren 21ean eta aita alkogolikoa zuen. Bigarren Mundu Gerran, Alessandriara ihes egin zuen familiarekin. Bere esanetan, ez zuen inoiz pentsatu irakurtzen ikasiko edo hezkuntza jasoko zuela. 1956an, 19 urte zituela, Karitateko Ahizpen kongregazioan sartu zen, haurtzaindegi batean lan egiteaz gain.
1983ko uztailaren 16an, Petrozzik Cenacolo erakundean sortu zuen Saluzzoko XVIII. mendeko eraikin batean. Hasiera batean, baztertutako gazteentzako komunitate bat sortzeko asmoa zuen, baina gero droga-mendeko gazteei laguntzera jo zuen. 2009ko uztailaren 16an, Laikoen Pontifize Kontseiluaren onespena jaso zuen fededunen nazioarteko elkarte pribatu gisa.
2013rako, hirurogei Cenacolo komunitate zeuden Kroazian, Bosnia-Herzegovinan, Eslovenian, Austrian, Polonian, Errusian, Irlandan, Frantzian, Ameriketako Estatu Batuetan, Mexikon, Dominikar Errepublikan eta Brasilen.
Elvira Petrozzi Saluzzon hil zen 2023ko abuztuaren 3an, 86 urte zituela.

## Erreferentziak

* ↑ (Ingelesez) Pronechen, Joseph. «Mother Elvira, who shared God’s love with those struggling with addiction, dies at 86» Catholic News Agency 2023-08-05 (Noiz kontsultatua: 2025-03-13).
* 1 2 3 4 (Frantsesez) Testa, Mirko. «Sœur Elvira Petrozzi : elle sauve les drogués avec le rosaire» Aleteia 2013-12-28 (Noiz kontsultatua: 2025-03-13).
* 1 2 (Frantsesez) «L'étreinte» Éditions des Béatitudes (Noiz kontsultatua: 2025-03-13).
* ↑ (Italieraz) «Madre Elvira» Communità Cenacolo (Noiz kontsultatua: 2025-03-13).
* ↑ (Italieraz) Montanaro, Lorenzo. «E' morta suor Elvira Petrozzi, la suora degli ultimi» Famiglia Cristiana 2023-08-03 (Noiz kontsultatua: 2025-03-13).

## Kanpo estekak

* Datuak: Q24951247
# Lea (Biblia)

Lea (hebreeraz: לֵאָה), Genesisen hitzetan, Jakoben lehen emaztea izan zen, geroago, Jakob Rakelekin ere ezkondu zen. Rakel Learen ahizpa gaztea zen. Sei umeen ama izan zen (Ruben, Simeon, Levi, Juda, Isakar, eta Zanbuo). Hauek, Israelgo sei tribuen sortzaileak izan ziren. Alaba bat izan zuen ere, Dina.
Lea Jakoben emazte bihurtzen da bere aitaren trikimailu bati esker, Labanen, bere aitaren, engainu baten bidez. Bibliako lehen liburuko kontakizunean, Jakob Labanen jaioterrira bidaltzen dute. Laban Jakoben amaren anaia da, Rebekaren anaia da, Jakoben osaba beraz. Jakoben anaiak, Esauk, Jakob hil ez zezan Amak Labanengana igorriko du eta bide batez emaztea bila zezan. Jakobek Labanen alaba Rakel topatuko du putzu baten ondoan, aitaren ardiekin. Jakob, Rakel ikusita harekin ezkontzea erabakitzen du. Laban prest omen dago Rakelen eskua Jacobi emateko, baldin eta zazpi urtez berarentzat lan egiten badu.
Eztei gauean, ordea, Labanek trikimailua erabiliko du. Rakel egon behar zuen tokian Lea jarriko du. Geroago, Labanek esango du ez dela batere ohikoa alaba gazteena ezkontzea zaharrenaren aurretik (Genesis 29:16-30). Labanek eskaintzen du Rakel Jakobi ematea beste zazpi urteko lanaren truke (Genesis 29:27). Jakob, azkenean, biekin ezkonduko da.

## Erreferentziak

* ↑ 177. Antzinateko pertsona-izenak eta izen mitologikoak (III). Bibliako pertsona-izenak. Gasteiz: Euskaltzaindia (argitaratze data: 2014-06-27), 8 or. (Noiz kontsultatua: 2023-08-17).

## Kanpo estekak

* Biblia. Hasiera. 29. ataletik aurrera.
* Datuak: Q128847
* Multimedia: Leah / Q128847
# Kontingentzia

    Artikulu hau filosofia nahiz logikari buruzkoa da; beste esanahietarako, ikus «Kontingentzia (argipena)».
Filosofian, kontingentzia izan daitekeen eta izan ez daitezkeen proposizioak dira, guztiz egiazkoak edo faltsuak ez direnak. Hedaduraz, kontingentzia etorkizunean izan daitezkeen (edo izan ez daitezkeen) gertaerei ere aplikatzen zaie; orduan, gertaera kontingenteak direla esaten da.

## Kanpo estekak

* Datuak: Q1359069
# Ingeniaritza informatiko

Ingeniaritza informatikoa konputazioaren zientzien, ingeniaritza konputazionalaren, informazio sistemen ingeniaritzaren, software ingeniaritzaren eta sare eta komunikazioen ingeniaritzaren oinarriak aplikatzen dituen ingeniaritzaren adarra da, mota guztietako softwarea, hardware konputazionala eta komunikazioak garatzeko. Konputazioa eta munduan dituen aplikazioak aztertzen dituen ingeniaritza da.
Azken urteotan, teknologia berrien bilakaerak industria gehienei gero eta gehiago eragiten dien heinean, etengabeko internet, automatizazioa eta digitalizazioa gero eta garrantzi handiagoa hartzen ari da ingeniaritza hau. Hori dela eta, ingeniaritzako unibertsitate gehienetan sistemekin eta informatikarekin lotutako karreretako ikasleak gainerako ingeniaritzetakoak elkarrekin baino gehiago izaten dira.
Era berean, munduak gero eta mendekotasun handiagoa du software-aplikazioekiko eta adimen artifizialaren (hala nola ikasketa automatikoa) arloan etorkizunean izango diren aurrerapenekiko, eta hainbat teknologiarekiko, lanbide horren garapenak eta lan-arloko parte-hartzaileen kopurua esponentzialki handitzea espero da.
Hala ere, oraindik ere diziplina honek izaten dituen arazoak daude, hala nola, ikasleen programazioa ikasteko dituzten zailtasunak direla eta, ikasleen uzte goiztiarraren tasa edo askok ikasketak amaitu aurretik programatzaile lanak lortzen dituztelako.

## Kanpo estekak

* Datuak: Q2843902
# Aitzarte (Ataun)

Aitzarte edo Ataungo domoa Jentilbaratza, Aizkoate, Aizkorrandi, Arastortz, Agautz, Leizadi, Asundi, Loibideko mailoak eta Ikarandieta gailurrek osatutako eraztun erako mendia da, Aralarko natura parkearen babesean dagoena. Orogenia piriniarraren ondoriozko indarren eta bertako indar perpendikular batzuen arteko elkarreraginez, lurrazala gorantz altxatu zen, kupula itxurako mendi bat sortzeraino. Gehien-gehiena Ataungo lurretan dago, Lazkao eta Zaldibia udalerrietakoak diren ekialdeko zati txiki batzuk izan ezik.
Aitzarteren barnealdeko lurra malkartsua da. Bertakoek lur horri Aitzarte Zeharra esaten diote, eta Ataungo Aitzarte Alde auzoa da.

## Erreferentziak

* ↑ «Ondare naturala: Ataungo domoa», Ataun Turismoa webgunea, Ataungo Udala.
* ↑ Ataungo Aitzarte Aldea auzoaren mapa, Gipuzkoako Datu Espazialen Azpiegitura webgunean.
* ↑ Beharbada, Orotariko Euskal Hiztegiko «zehar» sarrerako bosgarren esanahiarekin: «5. (zear B ap. A), zier (AN-araq ap. Satr VocP). "Ladera. Arako zear artan, zer azienda-aldea dagon! en aquella ladera, ¡qué rebaño de ganado hay!" A. "Terreno inclinado, ladera" Satr VocP. Baiña aurrerantza noa bidari / geiago-zidor legorrez. / Nire arima ezin da bete / zear-ertzeko zugaitz-pez. Gand Elorri 95.»

## Kanpo estekak

* Datuak: Q12252973
# Joakin Resano

Joakin Resano (Iruñea, 1948ko otsailaren 7a) nafar komikilaria da. Iruñean bertan lantzen ditu bere pintura eta komikiak. Habekomik eta Ipurbeltz aldizkarietan jardun du lanean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260406
# Karlos Barrutia

Karlos Barrutia Bereziartua (Durango, Bizkaia, 1970eko otsailaren 7a) futbolari ohia eta futbol entrenatzailea da. Aurrelari lanetan aritzen zen. Entrenatzaile moduan, Iñaki Alonsoren laguntzaile lanetan aritu da batik bat.

## Kirol ibilbidea
### Jokalari

* Cultural Durango (1988-1989)

### Entrenatzaile

* Cultural Durango Harrobiko taldeak
* Berriz 2.entrenatzaile
* Eibar B 2.entrenatzaile
* Athletic Harrobiko taldeak
* Lemoa 2.entrenatzaile
* Real Union 2.entrenatzaile
* Real Murcia 2.entrenatzaile
* Huracán Valencia 2.entrenatzaile

## Kanpo estekak

* Datuak: Q5958358
# Joseba Arregi Magariño

    Artikulu hau futbolariari buruzkoa da; beste esanahietarako, ikus «Joseba Arregi (argipena)».
Joseba Arregi Magariño (Azpeitia, Gipuzkoa, 1974ko otsailaren 7a) euskal futbolari profesional ohi bat da. Aurrelari postuan jokatu zuen.

## Jokalari ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Elgoibar | 3. | 1993/94 | - | - | - | - | - | - | - | - | - | - | - | - | - | - |
| Elgoibar | Denera | Denera | - | - | - | - | - | - | - | - | - | - | - | - | - | - |
| Real Union | 2.B | 1994/95 | 37 | 8 | - | - | - | - | - | - | - | - | - | - | 37 | 8 |
| Real Union | Denera | Denera | 37 | 8 | - | - | - | - | - | - | - | - | - | - | 37 | 8 |
| Eibar | 2. | 1995/96 | 29 | 1 | 4 | 0 | - | - | - | - | - | - | - | - | 33 | 1 |
| Eibar | 2. | 1996/97 | 10 | 0 | 4 | 0 | - | - | - | - | - | - | - | - | 14 | 0 |
| Eibar | Denera | Denera | 39 | 1 | 8 | 0 | - | - | - | - | - | - | - | - | 47 | 1 |
| Gasteizko Aurrera | 2.B | 1996/97 | 5 | 0 | - | - | - | - | - | - | - | - | - | - | 5 | 0 |
| Gasteizko Aurrera | Denera | Denera | 5 | 0 | - | - | - | - | - | - | - | - | - | - | 5 | 0 |
| Bilbao Athletic | 2.B | 1997/98 | 41 | 4 | - | - | - | - | - | - | - | - | - | - | 41 | 4 |
| Bilbao Athletic | 2.B | 1998/99 | 28 | 0 | - | - | - | - | - | - | - | - | - | - | 28 | 0 |
| Bilbao Athletic | Denera | Denera | 69 | 4 | - | - | - | - | - | - | - | - | - | - | 69 | 4 |
| Hércules | 2.B | 1999/00 | 42 | 6 | 1 | 0 | - | - | - | - | | | - | - | 43 | 6 |
| Hércules | 2.B | 2000/01 | 37 | 3 | 1 | 0 | - | - | - | - | | | - | - | 38 | 3 |
| Hércules | 2.B | 2001/02 | 27 | 2 | - | - | - | - | - | - | | | - | - | 27 | 2 |
| Hércules | 2.B | 2002/03 | 19 | 0 | 1 | 0 | - | - | - | - | | | - | - | 20 | 0 |
| Hércules | Denera | Denera | 125 | 11 | 3 | 0 | - | - | - | - | | | - | - | 128 | 11 |
| Villajoyosa | 2.B | 2003/04 | 33 | 1 | - | - | - | - | - | - | | | - | - | 33 | 1 |
| Villajoyosa | Denera | Denera | 33 | 1 | - | - | - | - | - | - | | | - | - | 33 | 1 |
| Zarautz | DH | 2005/06 | - | - | - | - | - | - | - | - | | | - | - | - | - |
| Zarautz | DH | 2006/07 | - | - | - | - | - | - | - | - | | | - | - | - | - |
| Zarautz | Denera | Denera | - | - | - | - | - | - | - | - | | | - | - | - | - |
| Ibilbide osoan | Ibilbide osoan | Ibilbide osoan | 308 | 25 | 15 | 2 | - | - | - | - | - | - | - | - | 319 | 25 |

## Kanpo estekak

* Fitxa - www.athletic-club.eus
* Datuak: Q15993813
# Ivan Velasco

Ivan Velasco Murillo (Arrasate, Gipuzkoa, 1980ko otsailaren 7a - ) euskal txirrindulari ohia da. 2006an txirrindularitza profesionalean debutatu zuen Orbea taldearekin.

## Palmaresa

2005
* San Martin Proba
* 2. Pentekostes Sarian
2012
* 9. Gaztela eta Leongo Itzulian
* 10. Errioxako Itzulian

## Sailkapen orokorra Itzuli Handietan

| Lasterketa | 2006 | 2007 | 2008 | 2009 | 2010 | 2011 | 2012 | 2013 |
| Italiako Giroa | — | 76. | 54. | — | — | — | Kanp. | — |
| Frantziako Tourra | — | — | — | — | 62. | UT | — | — |
| Espainiako Vuelta | — | — | 51. | — | — | — | 26. | UT |
—: ez zuen parte hartu UT: utzi, ez zuen amaitu Kanp.: kanporatua

## Taldeak

| Urtea | Taldea |
| 2006 | Orbea Olarra |
| 2007 | Euskaltel-Euskadi |

## Erreferentziak

* ↑ Lau txirrindulari kanporatuak Giroan

## Kanpo estekak

* Datuak: Q722315
* Multimedia: Iván Velasco / Q722315
# 1983ko Milan-San Remo

1983ko Milan-San Remo txirrindularitzako lasterketa klasiko honen 74. edizioa izan zen. 1983ko martxoaren 19an egin zuten Milan eta San Remo artean, 294 kilometroko ibilbidearekin.
Garailea Giuseppe Saronni italiarra izan zen, San Remoko helmugara bakarrik heldu zelarik, 44 segundoko aldea izanda bigarren sailkatuarekin, Guido Bontempirekin.

## Kanpo estekak

* 1983ko Milan-San Remo - ProCyclingStats
* Webgune ofiziala
# Aizkoate

Aizkoate Ataungo Aitzarte mendiaren tontorretako bat da. 633 metroko garaiera du.
Hainbat mendizalek, nahastuta, Aizkoate deitzen diote Intzartzuko haitzetatik iparraldekoenari, eta izen horixe jarri dute hango postontzian, nahiz eta okerreko izena izan.
Mendebaldera duen hurrengo tontortxoa Jentilbaratza izenekoa da, oso ezaguna, euskal mitologiako elezaharrak direla eta.

## Erreferentziak

* ↑ Aizkoateko mapa, Gipuzkoako Datu Espazialen Azpiegitura webgunean.
* ↑ Aizkoate gailurra, Gipuzkoako Datu Espazialen Azpiegitura webgunean.

## Kanpo estekak

* Datuak: Q12252994